10. ΑΝΑΓΚ. ΝΟΜΟΣ υπ’ αριθ. 175 της 30/31 Οκτ. 1967 (ΦΕΚ Α΄ 189) Περί καταργήσεως διατάξεων του Γενικού Κανονισμού Προσωπικού Οργανισμού Τηλεπικοινωνιών Ελλάδος (Ο.Τ.Ε.) κλπ. Άρθρ.1.-1.Αι διατάξεις της παρ. 26ης του άρθρ. 55ου του δια του από 18 Αυγ. 1953 Β.Δ/τος κυρωθέντος «Γενικού Κανονισμού Προσωπικού του Οργανισμού Τηλεπικοινωνιών Ελλάδος», προστεθείσαι δια του άρθρου μόνου του υπ’ αριθ. 829 7ης Οκτ. 1966 Β.Δ/τος (Εφημ. Κυβ. Α΄ 216), ως και το Β. τούτο Δ/μα , καταργούνται αφ’ ης ίσχυσαν (ανωτ. σελ. 626,07). 2.Πράξεις του Οργανισμού Τηλεπικοινωνιών Ελλάδος, ως και υπ’ αυτού συναφθείσαι σχέσεις, ερειδόμεναι επί των κατά την προηγουμένην παράγραφον καταργουμένων διατάξεων, και αφορώσαι εις τους εν αυταίς αναφερομένους εκτάκτους ημερομισθίους εργάτας, λογίζονται ανίσχυροι, αφ’ ης έλαβον χώραν, δικαιώματα δε κτηθέντα υπό των ως άνω μισθωτών, βάσει των τοιούτων πράξεων, καταργούνται εξ υπαρχής, άνευ δικαιώματος αποζημιώσεως οιασδήποτε μορφής και φύσεως. Οι εκ των μισθωτών τούτων υπηρετούντες παρά τω Οργανισμώ Τηλεπικοινωνιών Ελλάδος κατά τον χρόνον δημοσιεύσεως των ως άνω καταργουμένων διατάξεων, εφ’ όσον εξακολουθούσιν υπηρετούντες παρ’ αυτώ και κατά την έναρξιν της ισχύος του παρόντος Α. Νόμου, λογίζονται κατά τον ενδιάμεσον χρόνον, ως διατελέσαντες εν οία ακριβώς εννόμω σχέσει παροχής εξηρτημένης εργασίας, από απόψεως όρων αυτής και συμφωνιών, ετέλουν ούτοι μετά του Οργανισμού Τηλεπικοινωνιών Ελλάδος κατά τον χρόνον ενάρξεως της ισχύος των καταργουμένων διατάξεων. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 576(ι) Τεύχος 367-Σελ. 72 